
Spionaj. 

Falimentul unui sistem clandestin de comunicare impecabil? 
- Legături unilaterale radio (LUR) - 



Serviciul cubanez de informaţii externe (DGI) are o lungă 
tradiţie a transmiterii mesajelor, către agentura din străinătate, 
prin staţiile radio pe unde scurte. Deşi este o modalitate sigură 
de comunicare secretă, au fost cazuri când asemenea legături au 
fost descoperite, iar materialele găsite asupra spionilor au 
constituit probe directe pentru acuzare şi condamnare. 




Faptul că Statele Unite ale Americii constituie obiectivul principal al 
activităţii serviciului de informaţii externe al Republicii Cuba (Direccion 
General de Inteligentia - DGI), este în firea lucrurilor. De asemenea, realitatea că 
Federal Bureau of Investigation (FBI) şi alte agenţii guvernamentale americane 
specializate în contraspionaj, acţionează pentru a descoperi cadrele DGI, nu este 
ceva insolit. Provocarea survine când obiectul de studiu este modul în care 
spionii cubanezi, descoperiţi în ultimii ani în Statele Unite, şi-au gestionat 
mesajele criptate primite de la Centrala din Havana prin clasicul sistem de 
recepţie a emisiunilor radio unilaterale (LUR) pe unde scurte. 

Ana Belen Montes a fost arestată şi acuzată de spionaj, în anul 2001, în 
timp ce lucra ca analist principal la Defense Intelligence Agency (DIA) - 
Agenţia de Informaţii a Armatei Statelor Unite. Procurorii au stabilit că aceasta 
primea instrucţiuni din partea DGI cubaneze prin intermediul mesajelor criptate 
recepţionate din emisiuni radio pe unde scurte. 

In 2006, Carlos M. Alvarez Sanchez, profesor asociat de învăţământ şi 
studii politice la Florida International University şi soţia acestuia Elsa Prieto 
Alvarez, au fost acuzaţi de spionaj în favoarea Cubei, fiind dovediţi şi că 
recepţionau mesaje cifrate, transmise prin emisiuni radio pe unde scurte de către 
serviciul de informaţii cubanez. 

Un funcţionar al Departamentului de Stat, Walter Kendall Myers şi soţia 
sa, Gwendolyn Steingraber, au fost arestaţi şi acuzaţi, în 2009, că acţionau de 
aproape 30 de ani ca agenţi ai DGI cubaneze. Şi aceştia aveau în dotare un 
receptor radio prin care recepţionau mesajele criptate transmise de DGI. 

Pare neverosimil că un sistem criptografic considerat impecabil a furnizat 
totuşi dovezi în cele trei cazuri. Erorile comise de spionii cubanezi în activitatea 
clandestină au condus, mai devreme sau mai târziu, la depistarea acestora, iar 
abaterile comise în procesul de exploatare a sistemului criptografic au oferit 
justiţiei americane posibilitatea să dispună şi de probe materiale directe pentru 
acuzare si condamnare. 



Oricine ascultă posturi radio pe unde scurte, poate întâlni emisiuni care 
transmit, vocal sau în sistemul Morse, grupe de cifre, pe care un spion le 
recepţionează şi le descifrează, primind astfel instrucţiuni pentru activitatea sa. 

Avantajul unor asemenea transmisiuni este evident, emisiunile radio pe 
unde scurte realizează difuzarea, în timp real, în condiţii de siguranţă maximă, 
texte cifrate către agenţi aflaţi în misiuni. Recepţia se face cu orice aparat de 
radio care operează şi în unde scurte. Deoarece este imposibil de a fi depistată 
persoana căruia îi este adresat mesajul, emisiunile LUR constituie o modalitate 
ideală de a se comunica cu fantomele (spioni plantaţi pe teritoriul străin cu 
identitate falsă), şi cu agenţii deplin acoperiţi (care nu dispun de protecţia 
oferită de imunităţile statutului diplomatic). Excepţie face cazul în care agentul 
este deja sub monitorizarea contraspionajului şi prin mijloace tehnice speciale 
este localizat în momentul în care recepţionează mesajul, putând fi astfel prins în 
flagrant delict. 

LUR au fost folosite pe scară largă în al Doilea Război Mondial, serviciile 
de informaţii britanice, americane, sovietice ş.a. comunicând astfel cu agenturile 
sau echipele lor de sabotaj din spatele liniilor inamicului. Pe timpul Războiului 
Rece, LUR au fost întrebuinţate la fel de intens de către centralele de spionaj, 
pentru a transmite instrucţiuni agenţilor din ţările despărţite de Cortina de Fier. 

Precizăm, fără nici o intenţie de maliţiozitate, ca o constatare obiectivă a 

realităţilor de pe frontul Războiului Mondial Permanent al serviciilor secrete 
de informaţii, că sistemul se foloseşte cu aceeaşi dorită finalitate şi în păstrarea 
legăturilor clandestine cu spionii care acţionează, reciproc, chiar şi în ţări având 
parteneriate politice consacrate. 

înainte de a fi difuzate, mesajele sunt cifrate prin aplicarea de algoritmi 
criptografici. De obicei este folosit cifrul OTP (one-time pad), care s-a dovedit 
a fi, până acum, unicul criptosistem considerat perfect din punct de vedere 
teoretic, şi practic impenetrabil, dacă este folosit în mod corect. In cadrul acestui 
sistem textul clar al mesajului este criptat cu un cifru de substituţie, supracifrat 



cu o cheie aleatoare (pad) la fel de lungă ca şi lungimea mesajului, rezultând un 
text cifrat aleator. In cazul în care algoritmul este cu certitudine aleator, are 
lungimea mesajului, nu este refolosit niciodată parţial sau în întregime şi se 
asigură păstrarea lui într-un secret absolut, cifrul este imposibil de decriptat. 

Criptarea se face prin convertirea textului clar al mesajului în grupe 
de cifre cu ajutorul unui careu de substituţie, după care se supracifrează cu 
ajutorul algoritmului OTP, iar mesajul cifrat rezultat este transmis prin radio 
după un program şi pe frecvenţe convenite. 

Sistemul de cifrare OTP este simplu şi uşor de folosit, emitentul şi cel care 
recepţionează dispunând de chei identice, perfect aleatoare. Aceste chei, tipărite 
pe hârtie, legate în carnete sau transpuse pe microfilm, uşor de ascuns şi de 
distrus în caz de necesitate, trebuie folosite numai o singură dată şi distruse 
imediat după utilizare. 



Example One-Time Pad 



48173 
51834 
01983 

60120 



19839 
00182 



90183 
47865 



47362 : 
98754 2 




74 



http://www.decodesystems.com/mt/98oct/crypt.html 



SERIAL: 21813 

77749 31977 32052 92381 25221 
19041 79162 54244 23712 61891 
41164 11238 11045 14519 25021 
11323 31025 37019 95845 12017 

http://www.latinamericanstudies.org/cuban-espionage.htm 



Ana Belen Montes, născută în 1957, a obţinut o diplomă în domeniul 
politicilor externe la University of Virginia şi a terminat un masterat în studii 
politice internaţionale avansate la Johns Hopkins University. A început să 
lucreze în Ministerul Justiţiei, din septembrie 1985, iar ulterior a trecut la DIA, 
promovând în funcţia de analist principal pe probleme cubaneze şi obţinând 
accesul la date clasificate. 

Opiniile sale cu privire la politica SUA faţă de ţările Americii Latine au 
atras atenţia serviciului de informaţii din Cuba, care a recrutat-o. 

In 1996, un coleg din Agenţie a raportat ofiţerului de contrainformaţii că o 
suspectează pe Ana Belen Montes de a avea legături cu spionajul cubanez. 
Dosarul a fost însă clasat, fără a se face investigaţii amănunţite. Patru ani mai 
târziu, în timpul anchetării de către FBI a unui agent cubanez, au apărut din nou 
informaţii referitoare la ea. 

In acelaşi an, Ana Belen Montes a fost instruită de serviciul de informaţii 
cubanez să achiziţioneze un laptop şi i s-au dat dischete de calculator pe care să 
le folosească la descifrarea mesajelor radio recepţionate. De asemenea, a obţinut 
dischete pentru cifrarea informaţiilor culese în vederea trimiterii în centrală. 
Concomitent, a primit şi un program de ştergere a mesajelor cifrate sau 



descifrate din laptop. Pentru întâlniri şi schimburi de dischete, ea apela un număr 
de pager, folosind cartele pre-plătite şi utilizând coduri anterior stabilite pentru 
transmiterea de mesaje. 

In acest context favorabil, FBI-ul nu a întâmpinat dificultăţi pentru găsirea 
de probe directe, care au permis susţinerea punerii sub acuzare a Anei Belen 
Montes, în septembrie 2001, şi condamnării ei la 25 de ani de închisoare, pentru 
spionaj în favoarea Cubei, în octombrie 2002. Cu puţin timp înaintea arestării, în 
timpul unei percheziţii secrete la locuinţa acesteia, FBI-ul a găsit laptopul şi a 
copiat hard diskul (HDD), pe care 1-a analizat, descoperind textele şterse, 
inclusiv instrucţiunile asupra modului de gestionare a mesajelor cifrate. 

S-a dovedit astfel că folosirea calculatorului pentru cifrarea/descifrarea de 
mesaje este total improprie, deoarece informaţiile stocate în memoria fişierelor, 
se regăsesc pe HDD şi după ştergerea lor, iar software-urile de recuperare de 
date, capabile să refacă întregul conţinut al hard diskului, chiar şi după 
formatare, au o misiune relativ facilă în a le reconstitui. 

Este de neînţeles cum serviciul de informaţii cubanez a decis să utilizeze o 
versiune software, în loc de a folosi cel mai sigur sistem criptografic, cel 
manual. Procedeul de cifrare/descifrare manuală asigură securitatea deplină a 
sistemului deoarece toate materialele se distrug imediat după folosirea lor, de 
regulă prin ardere. Această modalitate este foarte simplă. Pentru un mesaj de cea. 
150 grupe nu sunt necesare mai mult de 30-40 de minute pentru a fi prelucrat, iar 
un cod scurt poate înlocui propoziţii sau fraze întregi. Singurul motiv logic 
pentru folosirea software-ului, ar fi comoditatea şi viteza de realizare a 
operaţiunilor, însă, după cum s-a văzut, în această situaţie se neglijează un 
element esenţial al funcţionării sistemului, cel al asigurării unei securităţi depline 
a materialelor criptografice folosite. 

Dacă Montes ar fi fost instruită să cifreze/descifreze mesajele manual, 
dovezile fizice de inculpare a sa ar fi fost mult mai greu, sau chiar imposibil, de 
găsit. 



Carlos M. Alvarez Sanchez şi Elsa Prieto Alvarez 
http://www.latinamericanstudies.org/alvarez-espionage.htm 



Carlos M. Alvarez Sanchez (n. 1944) şi soţia sa, Elsa Prieto Alvarez 

(n.1950) s-au născut în Cuba. Carlos Alvarez a devenit cetăţean american în 
1972, iar soţia sa în 1979. Carlos Alvarez, doctor în psihologie clinică, era 
profesor-asociat, şeful catedrei de învăţământ şi studii politice la Florida 
International University (UIF). Elsa era asistent social şi consilier psihologic la 
aceeaşi universitate. 

Carlos Alvarez a început să transmită informaţii spionajului din Cuba în 
1977. în 1982, după căsătoria lor, Elsa a început să lucreze, o perioadă în mod 
independent, pentru DGI cubaneză, ulterior făcând echipă cu soţul ei, cei doi 
având, ca nume de cod, pseudonimul Deborah şi, respectiv, David. Cuplul de 
spioni a acţionat, timp de peste trei decenii, pentru a culege şi transmite 
informaţii cu privire la comunitatea exilului cubanez şi referitoare la 
evenimente de interes pentru regimul castrist. 

Cel care fusese instruit pentru a cifra şi descifra mesajele de la/către 
serviciul de informaţii cubanez, comunicând cu acesta printr-o varietate de 
moduri, era Carlos Alvarez. El primea instrucţiunile pe calea transmiterilor radio 
pe unde scurte. Odată recepţionate, mesajele erau descifrate cu ajutorul unei 
dischete care conţinea software-ul de decriptare. în mod similar, se folosea o altă 
dischetă pentru cifrarea mesajelor pe calculator. Dischetele cu mesajele cifrate 
erau depuse în diverse căsuţe poştale impersonale (CPI) din teritoriu, fiind 
preluate de alţi agenţi ai spionajului cubanez care le transportau în Cuba. După 



fiecare operaţiune de cifrare-descifrare, Carlos era convins că distrugea toate 
dovezile electronice şi digitale din calculator, ştergând, printr-o banală manevră 
de delete, materialele folosite. 




Fiul cuplului Alvarez (dreapta), 
care nu a cunoscut activităţile clandestine ale părinţilor săi, 
după condamnarea celor doi spioni, 
a declarat laconic: "Sunt extreme de supărat!". 
http://www.latinamericanstudies.org/alvarez-espionage.htm 

In 2005, după ce au primit unele informaţii despre activităţile suspecte ale 
soţilor Alvarez, autorităţile americane (FBI-ul şi Naval Criminal Investigative 
Service - NCIS - Serviciul de Investigaţie Penală al Marinei ) au început să îi 
monitorizeze, efectuând şi precheziţii secrete la locuinţa acestora. Analizând 
unitatea HDD a calculatorului, specialiştii informaticieni ai FBI au descoperit 
mesaje codificate, ceea ce a dus la imediata lor arestare. 

După cum se poate observa, între cele două cazuri prezentate există o 
serie de similitudini. In ambele situaţii, după ce s-au primit informaţii despre 
acţiunile lor suspecte, au fost supravegheaţi şi li s-au percheziţionat în secret 
locuinţele, descoperindu-se dovezi cu privire la activităţile de spionaj. Cu toate 
că Alvarez a fost mai precaut, acţionând consecvent, conform instructajului, 
pentru distrugerea materialelor folosite la cifrarea/descifrarea mesajelor, datele, 
odată procesate prin calculator, nu au fost înlăturate din măruntaiele teribilei 
maşinării electronice. Din nou, un sistem criptologie sigur a fost compromis de 
decizia greşită de folosire a calculatorului pentru realizarea operaţiunilor de 
cifrare/descifrare a mesajelor. 



Walter Kendall Myers şi Gwendolyn Steingraber Myers 
http://www.latinamericanstudies.org/cuban-espionage.htm 



Walter Kendall Myers (n. 1937), este strănepotul lui Alexander Graham 
Bell, inventator al telefonului şi este nepotul lui Gilbert Hovey Grosvenor, „tatăl 
fotojurnalului" şi redactor şef al revistei National Geografic, timp de 55 de ani. 
G. H. Grosvenor a fost văr cu William Howard Taft, al 27-lea preşedinte al SUA 
(1909-1913). 

Walter Kendall Myers a servit în cadrul United States Army Security 
Agency (AS A) - Agenţia de Securitate a Armatei, din 1959 până în 1962, 
primind o instruire intensivă în comunicaţii. A urmat apoi Brown University şi a 
obţinut doctoratul la Johns Hopkins University, unde a şi activat, timp de 20 de 
ani, ca profesor de studii europene. Din 1977, a fost încadrat la Departamentul 
de Stat, lucrând iniţial la Foreign Service Institute (FSI) - Institutul Serviciului 
Extern - ca instructor, apoi ca analist la Bureau of Intelligence and Research 
(INR) - Biroul de Informaţii şi Cercetare, dispunând de un certificat de securitate 
pentru accesul la informaţii clasificate de înalt nivel, până în 2007, când s-a 
pensionat. 

în 1978, Myers şi soţia sa, Gwendolyn Steingraber Myers, călătoriseră 
în Cuba în interes personal şi academic, invitaţi de guvernul cubanez prin 
misiunea sa diplomatică din Statele Unite. Cu acest prilej, soţii Myers şi-au 



exprimat o afinitatea puternică faţă de politica acestei ţări şi profunde sentimente 
negative la adresa sistemului capitalist american. Apreciind comportamentul şi 
atitudinea lor, DGI cubaneză i-a recrutat ca spioni, instruindu-i cum să acţioneze 
si stabilindu-le numele de cod 202 si E-634. 

W. K. Myers a realizat sistematic întâlniri cu ofiţeri de legătură ai DGI 
cubaneză în ţări precum Trinidad-Tobago, Jamaica, Brazilia, Ecuador, Argentina, 
Mexic. Cunoscând semnalele Morse, Myers primea instrucţiuni prin mesaje 
radio transmise pe unde scurte, dispunând de un receptor asemănător cu cel al 
Anei Belen Montes. 

Myers sustrăgea informaţii clasificate de la locul său de muncă din 
Departamentul de Stat, pe care le transmitea ofiţerului de contact în cadrul unor 
întâlniri fulger de predare-primire (mână la mână). După arestarea Anei Belen 
Montes, ca o măsură de precauţie, Myers a început să furnizeze informaţiile în 
cadrul unor contacte realizate în afara teritoriului american. 

In cadrul supravegherilor informative generale, FBI-ul a făcut o analiză a 
frecventelor deplasări în străinătate ale soţilor Myers, finalizată cu suspiciunea 
că aceştia ar putea lucra pentru un serviciu de spionaj străin, fapt ceea ce a 
determinat declanşarea măsurilor specifice de monitorizare a cuplului. 

In 2009, când deja Myers se pensionase, FBI-ul a început o operaţiune 
clandestină: un agent sub acoperire s-a prezentat la acesta susţinând că a fost 
trimis de un ofiţer cubanez de legătură pentru a-1 contacta şi a-i cere să obţină 
unele informaţii. în timpul unor întâlniri ulterioare, fiind convins că vorbeşte cu 
un autentic ofiţer de informaţii cubanez, Myers a făcut dezvăluiri despre 
activitatea sa de spionaj timp de peste 30 de ani în favoarea Cubei, prezentând şi 
detaliile diverselor operaţiuni. Printre acestea, s-a referit şi la modalitatea de 
primire a instrucţiunilor transmise prin emisiuni radio pe unde scurte. O analiză 
a computerului de la serviciu al lui Myers, făcută de FBI, a arătat că, numai în 
ultimul an de serviciu, el cercetase mai mult de 200 de rapoarte clasificate 
privind Cuba. 



Walter Kendall Myers şi Gwendolyn Steingraber Myers au fost arestaţi în 
iunie 2009, ca punct culminant al unei acţiuni desfăşurate timp de trei ani, a FBI- 
ului şi a State Departament's Bureau of Diplomatic Security (DS) - Biroul de 
Securitate Diplomatică din Departamentul de Stat al SUA, finalizată prin 
condamnarea la închisoare pe viaţă a lui W. K. Myers si la 6 ani de 
închisoare a soţiei sale. 

Cazul Meyers este un elocvent exemplu privind modul în care poate fi 
descoperit un spion printr-o acţiune sub acoperire, informaţiile obţinute şi 
confirmate, apoi, în cursul anchetei procuraturii, incriminându-1 indubitabil pe 
acesta. Transmiterea mesajelor pe calea undelor scurte ale staţiilor radio s-a 
folosit şi în acest caz. Cu toate că FBI-ul nu a reuşit să descopere probe cu 
mesaje cifrate/descifrate, în instanţă s-au prezentat declaraţiile de recunoaştere a 
folosirii LUR, precum şi dovezi cu înregistrări ale mesajelor primite pe această 
cale, rezultate din interceptările efectuate în timpul supravegherii sale. 

Concluzionând, rămânem stupefiaţi să constatăm că un sistem de criptare 
sigur, cu hârtia şi creionul, a putut fi înlocuit, chiar într-un cadru instituţional 
ultra-specializat - un serviciu de informaţii naţional -, printr-o aplicaţie 
informatică nesigură. Descifrarea manuală a unui volum rezonabil de mesaje 
recepţionate prin radio şi distrugerea tuturor materialelor folosite pentru această 
operaţiune, ar fi asigurat securitatea deplină a comunicaţiilor. Serviciul de 
informaţii cubanez nu a luat în considerare, dintr-o ruşinoasă ignoranţă 
profesională, sau dintr-o negljenţă criminală, faptul că, în momentul trecerii de 
la sistemul de criptare manual, la cel prelucrat prin software, ar fi trebuit să ţină 
seama de noile şi dificilele probleme de securitate pe care le presupune metoda 
de cifrare/descifrare cu ajutorul calculatorului. 



Dezvoltate în arii de obţinere a informaţiilor diferite, cazurile expuse mai 
sus, au avut totuşi în comun două elemente definitorii: 

1. Baza motivaţională, constituită din convingeri ideologice, şi nu din 
interes pecuniar, care a determinant o continuă influenţă benefică 
pentru intensitatea şi calitatea acţiunilor specfice de spionaj, 
desfăşurate perioade foarte lungi de timp; 

2. Generalizarea, în ultima perioadă a misiunilor clandestine, de către 
serviciul de informaţii cubanez, cu efecte catastrofale în final, a 
utilizării practicii sinucigaşe de folosire a sistemelor informatice 
moderne în gestionarea materialelor criptografice de către agenţii 
operaţionali. 

S-a înregistrat, deci, falimentul unui sistem de legătură considerat 
impecabil? 

Speţele dezvoltate de noi arată că modalitatea de a transmite, 
prin emisiuni radio pe unde scurte de tip LUR, 
mesaje criptate cu cifrul ONE-TIME PAD, 
este sigură. 

Nici unul dintre agenţi nu a fost descoperit datorită decriptării acestor 
mesaje, ei ajungând să fie arestaţi în urma unor informaţii obţinute prin 
complexe investigaţii contrainformative. 

A fost practicat un sistem criptologie perfect (teoretic şi practic), 
fără a se tine însă cont de vulnerabilităţile 
pe care le implică folosirea computerului. 
Pe cale de consecinţă, pe frontul dur al serviciilor secrete de informaţii, 
o asemenea greşeală inacceptabilă se plăteşte scump, 
inevitabil prin depistarea şi condamnarea s(pionilor), 
uneori la închisoare pe viaţă sau chiar la moarte. 

Gen.br. (r) Vasile MAIEREAN 





Nassau 



Bahamas 



_ _ FloridaV Miami 

Gulfof (u.s.) h~J 

MeX/CO Key <fo\ 

West oţO^ Art d 

Havana /\ rcri . ^ 

Matanzas Safe.. Arch.de 

*\ c ?tar Colon Clar ^^, ) ^ c 5w e y 

•■TdeA g v°a 



©GraphicMaps.com 



Aî/ont/'c 
Ocean 




Batabano . 

Cier 



de| n Rio Trinidad 




Cienfuegos 



/s/o de /o _ 
Juventud CllD3. 



Camaguey Ho|guin 
Las Tu nas / 



Turks & 
Caicos 

< UK >>| 



125 mi 



Ar Reta Man ^ anill °- ° C --°MaeStra Baracoa 



SişrraMaesl 



125 km 



Cayman 
Georgetown Islands 

(UK) Cayman Trencn 

Jarrfâfca^ 



~/Guantanamo 
_ K,c ° Santiago Boy 
Turqu/no <je Cuba 



CUBA 
I ■ ■ ■ ■ 

LOW - HILLS ■ MTS. 



Cahbbean 
Sea 



Kinesi 




laiti 



.ingston 



Port-au-Prince 



worldatlas 



http ://www. worldatlas .com/webimage/countrys/namerica/c aribb/lgcolor/cucolor. htm 



